**DJEČJI STRAHOVI**

U svakog se djeteta javljaju strahovi jer su oni dio biološkog nasljeđa, urođene reakcije koje štite dijete od različitih opasnosti. Neki strahovi se javljaju u sve djece određene dobi te nestaju “sami od sebe” i spontano se gube. To su urođeni strahovi, za razliku od stečenih, koji su izazvani vanjskim uzrokom.

****

Nakon korisnih savjeta naših stručnjaka predlažem da svi zajedno poslušamo priču.

Zato Vas molim da se svatko od Vas udobno smjesti u svoj omiljeni kutak kako biste mogli pažljivo bez ometanja slušati priču.

**Pssssssst!**

**SLIKOVNICA: NIJE ME STRAH**

[**https://youtu.be/X7lTLq0zVjw?list** **https://youtu.be/X7lTLq0zVjw=TLPQMzEwMzIwMjAToSQqtEhh9w**](https://youtu.be/X7lTLq0zVjw?list=TLPQMzEwMzIwMjAToSQqtEhh9w)

**Ovdje možete pronaći nekoliko terapeutskih slikovnica na temu dječjih strahova te savjetima za roditelje.**

[**https://youtu.be/X7lTLq0zVjw?list** **https://youtu.be/X7lTLq0zVjw=TLPQMzEwMzIwMjAToSQqtEhh9w**](https://youtu.be/X7lTLq0zVjw?list=TLPQMzEwMzIwMjAToSQqtEhh9w)

**Igra je za predškolsko dijete najprirodniji i najlakši način učenja zato što je ono u igri motivirano i emotivno angažirano.**

**EVO NEKOLIKO PRIJEDLOGA:**

**STAKLENKA PUNA STRAHOVA**

Ovo je igra za cijelu obitelj. Djeca mogu nacrtatati , a roditelji mogu napisati na komadić papira čega se oni boje i ubacite ih zajedno u staklenku i **dobro** zatvorite. Kada ti strahovi budu polako nestajali predlažemo da ih sve bacimo u vatru kako bi ih se u potpunosti riješili.

**DOVRŠI REČENICU**

Svrha joj je da omogući djetetu da se suoči sa svojim strahom i razgovara o njemu.

„Djeca se često boje.....“

„Odrasli se često boje.....“

„ Mama se često boji....“

„ Tata se često boji....“

Na kraju možemo zaključiti da se svatko nečega boji i da se toga ne treba sramiti.

**MODELIRANJE**

**(plastelin, glina, tijesto):** korištenjem ovih materijala potiče se cjeloviti razvoj djeteta ( zapažanje, vizualno pamćenje, samostalnost, fina motorika šake...).

**SCENSKI PRIKAZ**

**(lutke, plišanci, životinje, roboti i sl.)** odlični su instrument da se dijete u igri s njima otvori i prikaže svoje strahove.

**PJEŠČANIK**

**( plastična posuda, voda, pijesak, biljke, životinje, ljudi...)**

Pijesak i voda u ovom slučaju pružaju senzornu stimulaciju osjeta dodira, dobra je vježba za postvaljanje granica, dijete ima potpunu kontrolu u igri, potiče verbalnu i neverbalnu komunikaciju, daje djetetu priliku da razriješi i ispolji emocije s kojima teže stupa u kontakt.

Nakon što se igra prezentira djetetu, dijete samo izabire figurice kojima će se igrati u pijesku i postavi „scene“ koje ne moraju imati smisla.

**Nakon igre zamolite dijete da opiše“ scenu“- ispriča priču!**

**SAVJET ZA KRAJ:**

**Dobro je sa djecom pričati o svojim strahovima, biti model, te pričati priče o hrabrosti i iskustvima drugih ljudi!**

**VELIKI ZAGRLJAJ SVIM ZEČIĆIMA ŠALJU ODGOJITELJICE!**